Bruno Mars

Peter Gene Hernandez (* 8. október 1985, Honolulu, Havaj, USA), známy pod umeleckým menom Bruno Mars, je americký spevák, skladateľ, multi-inštrumentalista, hudobný producent a choreograf. Vyrastal v rodine hudobníkov a už v detstve začal robiť hudbu, a hrať na rôznych miestach vo svojom rodnom meste. Absolvoval strednú školu a presťahoval sa do Los Angeles, aby sa mohol usilovať o hudobnú kariéru. Po tom čo odišiel z Motown Records, v roku 2009 podpísal zmluvu s vydavateľstvom Atlantic Records. Bruno Mars je známy aj skladaním piesní pre iných umelcov.  

V roku 2009 sa stal spolu-zakladateľom produkčného tímu The Smeezingtons, ktorý mu pomáhal presadiť sa, ako sólový umelec. Spolupracoval s B.o.B na piesni „Nothin' on You“ a s Traviem McCoyom na piesni „Billionaire“. V roku 2010 vydal svoj debutový album s názvom, Doo-Wops & Hooligans, spolu s úspešnými singlami „Just the Way You Are“, „Grenade“ a „The Lazy Song“. Jeho druhý štúdiový album, Unorthodox Jukebox, vyšiel v roku 2012 a dosiahol prvú priečku v Spojených štátoch. Z albumu vydal veľmi úspešné single: „Locked Out of Heaven“, „When I Was Your Man“ a „Treasure„ . V roku 2015 naspieval pieseň „Uptown Funk“ od Marka Ronsona. Počas svojej speváckej kariéry predal celosvetovo cez 100 miliónov singlov a albumov, vďaka ktorým je jedným zo Zoznamu najpredávanejších hudobných umelcov na svete. Mars mal päť singlov na prvej priečke rebríčku Billboard Hot 100. Jeho kariéra, ktorá začala v roku 2010 je považovaná za najrýchlejšiu spevácku kariéru od čias Elvisa Presleyho. 

Mars obdržal niekoľko ocenení a nominácií, vrátane štyroch cien Grammy a magazín Time ho menoval jedným z najvplyvnejších ľudí sveta roku 2011. V decembri 2013 ho magazín Forbes zaradil na prvú priečku zoznamu 30 under 30. Mars je známy svojimi retro zábavnými vystúpeniami. Je sprevádzaný svojou kapelou, The Hooligans (elektrická gitara, basová gitara, klávesy, bicie, dychová sekcia), a tiež tanečníkmi a vokalistami. Hrajú celú paletu hudobných štýlov a show dopĺňajú prepracovanou choreografiou.

 Osobný život 
V roku 2011 začal chodiť s modelkou Jessicou Caban.

 Diskografia 
 Doo-Wops & Hooligans (2010)
 Unorthodox Jukebox (2012)
 24K Magic (2016)

 Filmografia 
Film
 Rok Názov Rola Poznámky Ref 1992 Medové týždne vo Vegas Little Elvis  Seba  2014 Rio 2 Roberto  Hlas 

Televízia
 Rok Názov Rola Poznámky Ref  2010 Saturday Night Live Seba (hudobný hosť) Epizóda: „Jane Lynch/Bruno Mars“  2012 The Cleveland Show Seba (hlas) Epizóda: „Menace II Secret Society“  2012 Saturday Night Live Seba (moderátor/hudobný hosť) Epizóda: „Bruno Mars“  2014 Saturday Night Live Seba (hudobný hosť) Epizóda: „Cameron Diaz/Mark Ronson and Bruno Mars“ 

 Turné 
 Ako hlavný umelec 
 The Doo-Wops & Hooligans Tour (2010 – 2012)
 The Moonshine Jungle Tour (2013 – 2014)

 Ako spolu-umelec 
 Európske turné s Traviem McCoyom (2010) (Vybrané európske dátumy)
 Pesnička APT s Rose z Black Pink (2024)

 Ako predskokan 
 Hands All Over Tour (2010) (Vybrané severoamerické dátumy)

 Referencie 

 Iné projekty 

 Externé odkazy 
 Oficiálna stránka
 Bruno Mars na IMBD 

 Zdroj 

Kategória:R&B speváci USA
Kategória:Popoví speváci USA
Kategória:Souloví speváci USA
Kategória:R&B gitaristi USA
Kategória:Popoví gitaristi USA
Kategória:Souloví gitaristi USA
Kategória:R&B klávesisti USA
Kategória:Popoví klávesisti USA
Kategória:Souloví klávesisti USA
Kategória:R&B bubeníci USA
Kategória:Popoví bubeníci USA
Kategória:Souloví bubeníci USA
Kategória:Osobnosti z Honolulu